En a més gran parte d'os lugars se charra un castellán con muitos aragonesismos en linia con l'aragonés occidental y l'ayerbense (la parla d'o vicín lugar de Morillo de Galligo ye l'ayerbense). En bell lugar d'o norte y noreste d'a comarca la chent més viella en los anyos 1980 encara conoixeba l'aragonés d'haber-lo sentito de chóvens pero ya no lo charraba. Sindembargo, Longars ye o lugar d'a comarca a on mas s'ha conservato l'emplego de l'aragonés y ye considerato por a Lei d'uso, protección y promoción d'as luengas propias d'Aragón como parte d'a zona d'utilización historica predominant de l'aragonés.